شەفەق نیوز/ سەرچەوەیگ
ئەمنی له دهۆک، ئمڕوو یەکشەممە، خەوەردا لە کوشیان دوو گەشتیار لە خەڵک شار مووسڵ لەوەر
تووپیگ تورکی لە قەزای زاخۆ.
سەرچەوەگە ئەرا
ئاژانس شەفەق نیوز وت: وەرجەوو رووژ، دوو گەشتیار لە خەڵک مووسڵ، رەسینە شوینە قەیەغەگە
لە ئاوای بانکای لە ناحیەی باتیفا سەروو قەزای زاخۆ، و دیاری کرد ک تووپ تورکیا کەفتە
نزیک ماشینیان و هەردوگیان کوشت.
سەرچەوەگە دیاری
کرد ک گەشتیارەیلە یەکیگیان وەناو ئەحمەد شکر لە داڵگبوی ١٩٨١، و ئەوەکە وەناو یوسف
عومەر لە داڵگبوی ١٩٩٥ بوی، و دیاری کرد ک هێزە ئەمنیەیلە لە زاخۆ تەقەلا دەن بڕەسنە
ناوچەگە  تەرم دوو گەشتیارەگە درارن.
سەرچەوەگە وتیش؛
کەسوکارەیل دوو کوشیایەگە خەوەردار لایەنە ئەمنیەیلە کردن ک پەیوەندی وەگەردیان بڕیا،
دویای رەسینیان وەرەو ناوچەیل زاخۆ وە گەشتیاری، وتیش؛ لایەنە ئەمنیەیلە وەڕی موختار
ئاوای بانکا کەفتنە مینەیان ک خەوەڕ لە ماشینیگ لەنزیک ئاواییەگە دا ک دوو گەشتیار
هاناوی  و وەتووپواران تورکیا کوشیانە.
